CELEX: 62015TA0299
Language: bg
Date: 2018-10-24 00:00:00
Title: Дело T-299/15: Решение на Общия съд от 24 октомври 2018 г. — Nova/Комисия (Арбитражна клауза — Споразумение за отпускане на безвъзмездни средства, сключено в рамките на пилотен проект, чиято цел е да се създаде мрежа за контакти и дискусии между общини относно опита и най-добрите практики в областта на презаселването и интеграцията на бежанците — Липса на обективна оценка на резултатите от проекта — Пропорционалност — Възстановяване на изплатените суми — Мерки за събиране на доказателства — Насрещен иск)

10.12.2018   
            
            
               BG
            
            
               Официален вестник на Европейския съюз
            
            
               C 445/14
            
         
      Решение на Общия съд от 24 октомври 2018 г. — Nova/Комисия
      (Дело T-299/15) (1)
      
      ((Арбитражна клауза - Споразумение за отпускане на безвъзмездни средства, сключено в рамките на пилотен проект, чиято цел е да се създаде мрежа за контакти и дискусии между общини относно опита и най-добрите практики в областта на презаселването и интеграцията на бежанците - Липса на обективна оценка на резултатите от проекта - Пропорционалност - Възстановяване на изплатените суми - Мерки за събиране на доказателства - Насрещен иск))
      (2018/C 445/18)
      Език на производството: италиански
      
         Страни
      
      
         Ищец: Nova Onlus Consorzio nazionale di cooperative sociali — Soc. coop. (Трани, Италия) (представители: M. Astolfi и M. Petrucci, avocats)
      
         Ответник: Европейска комисия (представители: първоначално L. Di Paolo и L. Cappelletti, впоследствие L. Di Paolo и накрая O. Verheecke и F. Moro, подпомагани от A. Dal Ferro, avocat)
      
         Предмет
      
      От една страна, искане на основание член 272 ДФЕС, по същество, да се приеме за установено, че претенцията на Комисията ищецът да ѝ заплати сумата от 80 242,78 EUR въз основа на Споразумение за отпускане на безвъзмездни средства HOME/2011/PPRS/AG/2176 е неоснователна и да бъде осъдена Комисията да заплати 52 146,36 EUR ведно с лихвата за забава, и от друга страна, насрещен иск на Комисията за осъждане на ищеца да възстанови изплатената сума от 80 242,78 EUR ведно с лихвата за забава в изпълнение на посоченото споразумение за отпускане на безвъзмездни средства
      
         Диспозитив
      
      
                  1)
               
               
                  Претенцията на Европейската комисия на основание на Споразумение за отпускане на безвъзмездни средства, означено като HOME/2011/PPRS/AG/2176, за заплащане от Nova Onlus Consorzio nazionale di cooperative sociali — Soc. coop. на 15 % от разходите за страницата в интернет на проекта Transnational Observatory for Refugee’s Resettlement in Europe, а именно 3 002,45 EUR е неоснователна.
               
            
                  2)
               
               
                  Отхвърля иска в останалата част.
               
            
                  3)
               
               
                  Осъжда Nova Onlus Consorzio nazionale di cooperative sociali да заплати на Комисията, на основание на посоченото споразумение за отпускане на безвъзмездни средства сумата от 77 240,33 EUR ведно с лихва за забава в размер на 3,55 %, считано от 19 май 2015 г. до окончателното ѝ изплащане.
               
            
                  4)
               
               
                  Отхвърля насрещния иск в останалата част.
               
            
                  5)
               
               
                  Nova Onlus Consorzio nazionale di cooperative sociali понася собствените си съдебни разноски, както и две трети от съдебните разноски на Европейската комисия.
               
            
                  6)
               
               
                  Комисията понася една трета от собствените си съдебни разноски.
               
            
         (1)  ОВ C 254, 3.8.2015 г.